b"\n_START_ARTICLE_\nPaul Daley\n_START_SECTION_\nMMA\n_START_PARAGRAPH_\nDaley fik sin f\xc3\xb8rste professionelle MMA-match i juni 2003. Han k\xc3\xa6mpede i blandt andet i organisationen EliteXC, hvor han tabte til Jake Shields via submission (armbar) den 4. oktober, 2008._NEWLINE_Han debuterede i UFC p\xc3\xa5 UFC 103 den 19. september 2009 ved at besejre danske Martin Kampmann via knockout. Indenfor sin anden kamp i organisationen p\xc3\xa5 UFC 108 i januar 2010 klarede Daley ikke v\xc3\xa6gtgr\xc3\xa6nsen men vejede 2 pund for meget ved indvejningen. Som et resultat af dette blev han tvunget til at betale en b\xc3\xb8de p\xc3\xa5 10% af sin gage til modstanderen Dustin Hazelett. Daley vandt kampen p\xc3\xa5 knockout. _NEWLINE_I sin tredje kamp i organisationen p\xc3\xa5 UFC 113 den 8. maj 2010 tabte Daley mod Josh Koscheck. Efter at kampen blev standset og dommeren separerede Koscheck og Daley affyrede Daley et slag som ramte Koscheck i ansigtet. Til pressem\xc3\xb8det efter gallet meddelte UFC's president Dana White at Daley p\xc3\xa5 grund af denne h\xc3\xa6ndelse, aldrig mere kunne f\xc3\xa5 en kamp i organisationen._NEWLINE_I september 2010 skrev han kontrakt med organisationen Strikeforce. Efter at have vundet sin f\xc3\xb8rste kamp i organisationen fik han i april 2011 chancen for at f\xc3\xa5 en kamp om welterv\xc3\xa6gts-titlen mod den regerende mester Nick Diaz. Daley tabte kampen via teknisk knockout i slutningen af f\xc3\xb8rste omgang."